open-index/open-wikipedia-markdown huggingface dataset:
My Little Pony

***My Little Pony*** é unha franquía de entretemento desenvolvido pola compañía de xoguetes Hasbros. Os primeiros destes xoguetes foron desenvolvidos por Bonnie Zacherle, Charles Muenchinger e Steve D'Aguanno desde 1983. Os ponis teñen corpos de cores, crinas e un símbolo nun ou ambos os lados. Estes símbolos reciben desde 2003 o nome de "*Cutie marks*". *My Little Pony* foi renovado varias veces con novas e máis modernas aparencias para un novo mercado.

Tras o xoguete orixinal *My Pretty Pony*, introducido en 1981, "My Little Pony", foi lanzado en 1983 e a liña tornouse popular na década de 1980. A liña de xoguetes orixinal funcionou entre 1983 e 1995 (1992 nos Estados Unidos), e durante ese período foron producidos especiais de animación, un filme de animación, e catro series de televisión animada.

As vendas da marca aumentaron moito coa introdución da cuarta xeración da franquía, que comezou co éxito da serie animada de televisión en 2010. A marca recadou millóns de dólares en vendas polo miúdo en 2014 e 650 millóns en 2013.

## Filmografía 
### Debuxos animados 
### Especiais de animación 
* Salvamento no Castelo da Medianoite (1984)
* Fuga de Catrina (1985)

### Filmes de animación 
* Meu Pequeno Poni: O Filme (1986)
* My Little Pony: A Very Minty Christmas (2005)
* My Little Pony: The Princess Promenade (2006)
* My Little Pony Crystal Princess: The Runaway Rainbow (2006)
* My Little Pony: A Very Pony Place (2007)
* My Little Pony: Twinkle Wish Adventure (2009)
* Nenas de Equestria (2013)
* Rocks do Arco da Vella (2014)
* Xogos da Amizade (2015)
* Lenda de Everfree (2016)
* Meu Pequeno Poni: O Filme (2017)

## Notas 
## Véxase tamén 
### Outros artigos 
* Hasbro
* Littlest Pet Shop

### Ligazóns externas 
* Websitio oficial
Legend: Legacy of the Dragons

***Legend: Legacy of the Dragons*** é un  videoxogo de rol e fantasía creado polo desenvolvedor ruso IT Territory no 2006 e publicado por My.com. A versión en inglés do xogo foi estreada o 6 de novembro de 2007. No 2008, foi adaptado ó mercado alemán por Mail.ru Games GmbH (antigamente coñecido como Astrum Online Entertainment), seguido polas versións turca, polaca, castelá, francesa e italiana. No 2014, xa non foi distribuído por Mail.ru Games GmbH e foi transferido a My.com.

O xogo conta con millóns de xogadores en todo o mundo. En Rusia, o xogo gañou o premio a mellor presenza en Internet ("Premio Runet") varias veces e ten un status de culto pola comunidade xogadora rusa.

## Notas 
## Véxase tamén 
### Ligazóns externas 
* Páxina oficial
Aurelio Núñez Centeno

**Aurelio Alfonso Núñez Centeno**, nado na Coruña en 1958, é un médico e político galego do PPdeG.

## Traxectoria 
Licenciado en Medicina pola Universidade de Santiago de Compostela en 1981. Médico en Carballo dende 1983. Foi concelleiro en Carballo. Foi elixido deputado do Parlamento de Galicia nas autonómicas de 2012. Nas eleccións ao Parlamento de Galicia 2016 volveu ser elixido deputado.

Nas eleccións municipais de 2019, presentouse á alcaldía do concello de Carballo. Logo de perder, renunciou a recoller a acta de concelleiro.

## Véxase tamén 
### Bibliografía 
* Ficha no Parlamento de Galicia
InkBall

***InkBall*** é un  videoxogo de computador que está incluído coa Edición Windows XP Tablet PC de 2005 e Windows Vista agás para as edicións Starter e Home Basic.  O xogo consiste en debuxar liñas para guiar as bolas dentro de buratos coas cores correspondentes. Na edición Windows XP Tablet PC, era preciso empregar unha tableta gráfica para poder xogar axeitadamente, xa que o cursor do rato non era visible na fiestra do xogo. En Windows Vista, pódese xogar empregando o rato.

## Notas 
## Véxase tamén 
### Ligazóns externas 
* Páxina oficial
Chess Titans

***Chess Titans*** é un  videoxogo de computador de xadrez en 3D desenvolvido por Oberon Games e incluído en Windows Vista e Windows 7 Home Premium, Business/Professional, Enterprise e Ultimate. É un xogo completamente animado e interactivo con dez niveis de dificultade. Pode ser xogado por dous contrincantes, ou en modo dun xogador contra o computador.

## Notas
Mishi Baxshiev

**Mishi Iusupovich Baxshiev**, nado en Derbent o 7 de novembro de 1910 e finado en Makhachkala en 1972, foi un escritor daguestaní en xudeotat e ruso.

## Traxectoria 
Activista do konsomol local, a dirección enviouno a estudar en 1928 a Krasnodar e despois continuou en Moscova ata graduarse en xestión de terras en 1936, e logo volveu ao Daguestán. Durante a segunda guerra mundial serviu no exército como correspondente de guerra. Na posguerra continuou no exército ata 1953 para traballar despois no departamento de propaganda no Partido Comunista de Daguestán, e logo no xornal *Dagestanskaya Pravda*, do que foi redactor xefe adxunto ata 1969.

### Obra 
En 1932 publicou a súa primeira obra, a colección de poemas *Tri komsomol* e a continuación a primeira novela curta en xudeotat *E pushorekhi tozhe zindegi*, en 1932 e que marcou o principio da prosa en xudeotat, e *Vetegechikho*, en 1933. Nestas primeiras obras arrédase da tradición popular cun forte sentido didáctico na procura da construción dunha nova sociedade. En 1936 foi a estrea da súa primeira peza teatral, *Besguni igidkho*, un drama heroico sobre a guerra civil no Daguestán á que lle seguiu *Hori*, en 1939, sobre a amizade entre xudeus e non xudeus e a súa loita conxunta contra dos elementos reaccionarios. A partir de 1940 Baxhiev virou cara a elementos populares, escribiu a comedia en verso *Shokh ugli, shokh Abbos va-khombol Khasan*. En 1963 deu ao prelo *Khushakhu ongura*, a primeira novela longa en xudeotat. A súa poesía de posguerra recolleuse no volume *Me khovs dnem versale* que se publicou póstumo. Baxsiev tamén traduciu ao xudeotat obras de Alexander Pushkin, Mikhail Lérmontov mais Nizami Ganjavi. En ruso publicou algunhas obras en prosa como *Rasskazy o moikh zemlyakakh* (1956), *Prostyye lyudi* (1958) ou *Zashumyat sady* entre outras.

## Notas
Tancredo de Hauteville

**Tancredo de Hauteville** (en latín, *Tancredus de Altavilla*; en italiano, ''Tancredi d'Altavilla*), nado contra finais do século X no Ducado de Normandía e finado contra 1041, foi un señor normando da baixa nobreza, que pasou á posteridade por ser o pai dos irmáns Hauteville, que conquistaron a Italia meridional aos bizantinos (1040-1071), e Sicilia (1061-1091) e da illa de Malta (1090) aos musulmáns.

Gobernou un feudo achegado a Coutances, no Cotentín, na actual rexión da Baixa Normandía.

## Orixe da casa de Hauteville 
A Casa de Hauteville, ou Altavilla, puido descender de Hiallt, un normando nado en 920 que se asentou no Cotentín e fundou a vila chamada *Hialtus Villa* (Altavilla) do que a familia tomou o seu nome. Tancredo sería seu bisneto.

## Matrimonios e descendencia 
Tancredo tivo 12 fillos das súas dúas esposas (sobre as que se afima que ambas as dúas eran fillas do duque Ricardo I de Normandía, aínda que baseándose nunha testemuña tardía de dubidosa credibilidade., así como un número indeterminado de fillas. Case todos os seus fillos deixaron Normandía e trasládaronse ao sur de Italia, conseguindo gran sona nese lugar.

* Da súa primeira esposa, Muriella, morta prematuramente, naceron cinco fillos varóns:
** Serlo (permaneceu en Normandía).
** Beatriz. Casou primeiro con Armando de Mortain e despois con Roxerio. Morreu en 1101.
** Godofredo de Hauteville, señor de Hauteaville e conde de Loritello, morto en 1063.
** Guillerme Brazo de Ferro, conde de Puglia, morto en 1046.
** Drogo, conde de Puglia, morto en 1051.
** Hunifredo, conde de Puglia, morto en 1057).

Segundo Amatus de Montecassino, cronista italiano das conquistas normandas no sur de Italia, Tancredo fora un home dunha moralidade moi estrita, que non estaba disposto a manter unha relación en pecado, polo que casou novamente, ao non ser capaz de vivir en perfecto celibato.
* Coa súa segunda esposa Fressenda (ou Fredesenda) tivo sete fillos varóns e polo menos unha filla:
** Roberto Guiscardo, conde de Puglia e Calabria (1057), e despois duque de Puglia, Calabria e Sicilia. Morreu en 1085.
** Mauger de Hauteville, conde de Capitanato, morto en 1064.
** Guillerme de Hauteville, conde do Principado, morto en 1080.
** Alberico ou Alvaredo, *Alveredus'' en latín, que permaneceu en Normandía.
** Humberto, que permanecru en Normandía.
** Tancredo, que permaneceu en Normandía.
** Roxerio de Hauteville, conde de Sicilia desde 1072 até a súa morte en 1101.
** Fressenda, que casou con Ricardo I de Capua (morto en 1078), conde de Aversa e príncipe de Capua.

## Outro Tancredo de Hauteville 
Un bisneto de Tancredo, tamén chamado Tancredo de Hauteville, foi un dos líderes da Primeira Cruzada. Era neto de seu fillo, o duque Roberto Guiscardo. Despois da Cruzada, Tancredo foi príncipe de Antioquía.

## Notas 
## Véxase tamén 
### Outros artigos 
* Normandos
* Reino de Sicilia
* Robert Guiscard

### Ligazóns externas 
* Siclily. Chapter 2.  en Projects MedLands .
Dolores Toja

**María Dolores Toja Suárez**, nada en Londres en 1972, é unha economista e política galega do PSdeG-PSOE.

## Traxectoria 
Licenciada en Ciencias Empresariais pola Universidade da Coruña. É mediadora civil e mercantil do Colexio de Economistas da Coruña. Foi tenente de alcalde do concello de Laxe. Nas eleccións ao Parlamento de Galicia 2016 foi elixida deputada polo PSdeG-PSOE pola provincia da Coruña.

## Véxase tamén 
### Ligazóns externas 
* Ficha no Parlamento de Galicia
Begoña Rodríguez Rumbo

**Matilde Begoña Rodríguez Rumbo**, nada na Coruña en 1966, é unha economista e política galega do PSdeG-PSOE.

## Traxectoria 
Licenciada en Ciencias Económicas pola Universidade de Santiago de Compostela. Traballou como consultora e asesora fiscal e contable. Foi concelleira do PSdeG-PSOE en Cerceda de 1991 a 2005 e novamente de 2011 a 2016. Ao longo da súa etapa no concello foi tenente de alcalde e fíxose cargo das áreas de Servizos Sociais, Promoción Económica, Cultura, Educación, Emprego e Recadación. Foi deputada provincial entre 2011 e 2015.

No 2005 abandonou o concello para facerse cargo da Dirección Xeral de Administración Local da Xunta de Galicia, onde se mantivo ata 2009. En xuño dese último ano volveu ao concello cercedense como asesora do alcalde José García Liñares, ata a súa nova elección como concelleira en 2011. Mantívose no concello ata as Eleccións ao Parlamento de Galicia de 2016, nas cales foi elixida deputada socialista pola provincia da Coruña. Volveu a ser elixida deputada tralas Eleccións ao Parlamento de Galicia de 2020, asumindo ademais unha das viceportavocías do grupo socialista dende xaneiro de 2022.

Forma parte da executiva provincial do PSdeG na Coruña como Secretaria de Acción Electoral, así como da executiva local de Cerceda como Vicesecretaria Xeral.

## Véxase tamén 
### Ligazóns externas 
* Ficha no Parlamento de Galicia 
* La cercedense Begoña Rodríguez Rumbo vuelve al ruedo de la política autonómica
Whiplash (filme de 2014)

***Whiplash*** é un filme estadounidense de drama escrito e dirixido por Damien Chazelle que se estreou no 2014. Está protagonizado por Miles Teller e J. K. Simmons, e conta a historia entre un ambicioso estudante de jazz (Teller) e o seu abusivo mestre (Simmons). Paul Reiser interpreta o pai de Teller. O filme estreouse en salas limitadas dos Estados Unidos e do Canadá o 10 de outubro de 2014, chegando a proxectarse en máis de 500 pantallas de cine. Obtivo unha recadación duns $49 millóns sobre un orzamento de $3,3 millóns.

## Personaxes 
* Miles Teller como Andrew Neiman
* J. K. Simmons como Terence Fletcher
* Paul Reiser como Jim Neiman
* Melissa Benoist como Nicole
* Austin Stowell como Ryan Connolly
* Nate Lang como Carl Tanner
* Chris Mulkey como Tío Frank
* Damon Gupton como Mr. Kramer
* Suanne Spoke como Tía Emma
* Jayson Blair como Travis
* Kofi Siriboe como Greg 
* Kavita Patil como Sophie
* Michael Cohen como Overbrook Stagehand
* April Grace como Rachel Bornholdt
* Henry G. Sanders como Red Henderson

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes 
* Páxina en MetaCritic
Luisa Pierres

**María Luisa Pierres López**, nada en Pontevedra en 1976, é unha arquitecta e política galega do PSdeG-PSOE.

## Traxectoria 
Filla de José Manuel Pierres Martínez e Maria Luisa López Paz. Ten dous fillos.

### Carreira profesional 
Bolseira da Fundación Caja de Arquitectos na modalidade de mellores expedientes académicos en Proxectos Arquitectónicos de toda España en 2001, o que lle permitiu traballar no estudio EMBT (Miralles Tagliabue) en Barcelona. Licenciada en Arquitectura pola Universidade da Coruña no 2005. Foi presidenta da Comisión de Cultura, tesoureira durante oito anos e secretaria da delegación en Pontevedra do Colexio de Arquitectos de Galicia ata maio de 2023. 

Actualmente é secretaria do Colexio Oficial de Arquitectos de Galicia. 

En 2013 fundou en Pontevedra xunto con África Rodríguez un espazo de coworking . Espacio Arroelo, para fomentar o emprendemento entre autónomos e pequenas pymes. 

### Carreira política 
Nas eleccións ao Parlamento de Galicia 2016 foi elixida deputada polo PSdeG-PSOE pola provincia de Pontevedra, cargo que compatibilizou coa súa actividade profesional como arquitecta. Actuou como voceira de Igualdade, Vivenda e Urbanismo e ostentou o cargo de Vicepresidenta da Comisión de Igualdade do Parlamento de Galicia durante o último período da Lexislatura.

Voceira da Executiva Nacional do PSdeG desde decembro de 2021 ata finais de 2023.

## Véxase tamén 
### Ligazóns externas 
* Ficha no Parlamento de Galicia
Julio Torrado

**Julio Torrado Quintela**, nado en Vilagarcía de Arousa en 1982, é un psicólogo e político galego do PSdeG-PSOE.

## Traxectoria 
Licenciado en Psicoloxía Social pola Universidade de Santiago de Compostela. Foi profesor na Universidade Lusófona do Porto (2010-2012). Nas Eleccións ao Parlamento de Galicia de 2016 e nas Eleccións ao Parlamento de Galicia de 2020 foi elixido deputado polo PSdeG-PSOE pola provincia de Pontevedra. 

Nas eleccións de 2024 foi nas listas pero a baixa do PSdeG-PSOE non lle permitiu revalidar o escano; porén continuou traballando no grupo parlamentario como asesor. En abril de 2026 dimitiu a deputada Elena Espinosa e el pasou a ocupar de novo o escano.
## Obra
**Tiro libre.* *Historias de deporte para falar de política* (2025). Vigo: Galaxia. ISBN 978-84-1176-511-4. Prólogo de Xoaquín Fernández Leiceaga.

## Notas 
## Véxase tamén 
### Ligazóns externas 
* Ficha no Parlamento de Galicia
Full Tilt! Pinball

***Full Tilt! Pinball*** é un  videoxogo de computador de pinball desenvolvido por Cinematronics e publicado por Maxis en 1995. Ten tres mesas de xogo diferentes con gráficos 3D: *Space Cadet*, *Skulduggery* e ''Dragon's Keep*. En cada mesa, amósanse a puntuación, o número de bólas, o número do xogador e información diversa sobre a partida.

## *3D Pinball for Windows – Space Cadet*
***3D Pinball for Windows – Space Cadet**'' é unha versión do xogo desenvolvida por Microsoft Windows. Foi incluída orixinalmente con Microsoft Plus! 95 e despois con Windows NT 4.0, Windows Me, Windows 2000, as edicións de 32 bits de Windows XP e Windows XP Professional x64 Edition. Windows XP foi o derradeiro produto de Windows en incluír o xogo.

## Notas 
## Véxase tamén 
### Ligazóns externas 
*
*Full Tilt! Pinball Windows 95 demo
Luis Álvarez Martínez

**Luis Manuel Álvarez Martínez** (Luís Álvarez), nado en El Franco en 1963, é un político galego do PSdeG-PSOE e funcionario dos corpos de profesores de educación secundaria e de inspectores de educación.

## Traxectoria 
alt=Papeleta electoral con Luis Álvarez como segundo de lista.|miniatura|Papeleta electoral con Luis Álvarez como segundo de lista.
Licenciouse en Ciencias Matemáticas na Universidade de Santiago de Compostela (USC) no ano 1986. Tamén ten un máster universitario en dirección pública, políticas públicas e tributación pola Universidade Nacional de Educación a Distancia (UNED).

É funcionario dos corpos de profesores de educación secundaria e de inspectores de educación.

No ano 1986 inicia a súa actividade docente como profesor de educación secundaria da especialidade de matemáticas, impartindo clases en institutos de educación secundaria de Tineo (Principado de Asturias), Betanzos, Chantada e Ribadeo.

No ano 1997 incorpórase como inspector de educación na delegación provincial da Consellería de Educación na provincia de Lugo. Foi tamén inspector xefe de educación na mesma provincia.

No ano 2007 foi nomeado delegado provincial da Consellería de Educación na provincia de Lugo. Desempeñou ese cargo ata o ano 2009.

No ano 2011 foi elixido concelleiro no Concello de Lugo, sendo tenente de alcalde de José Clemente López Orozco e voceiro do goberno municipal. Foi concelleiro delegado de urbanismo e medio ambiente.

No ano 2016 incorpórase ao Parlamento de Galicia logo de ser elixido na lista presentada polo PSdeG-PSOE na provincia de Lugo, sendo vicevoceiro do grupo parlamentario socialista e voceiro de educación e infraestruturas durante a X lexislatura.

No ano 2020 volve a ser elixido como deputado pola provincia de Lugo, sendo vicevoceiro do Grupo Parlamentario Socialista e voceiro de educación e vivenda.

Dende o 15 de xaneiro de 2022 é voceiro do grupo parlamentario do PSdeG-PSOE..

Licenciouse en matemáticas; é inspector de ensino e foi delegado de educación na provincia de Lugo durante o goberno bipartito. Foi concelleiro en Lugo entre 2011 e 2015. Nas Eleccións ao Parlamento de Galicia de 2016 encabezou a candidatura socialista na provincia de Lugo e foi elixido deputado do Parlamento de Galicia, renovando a elección en 2020. Dende o 15 de xaneiro de 2022 é o voceiro do grupo parlamentario do PSdeG.

## Notas 
## Véxase tamén 
### Ligazóns externas 
* Ficha no Parlamento de Galicia
Marta Rodríguez Arias

**Marta Rodríguez Arias**, nada en Vilagarcía de Arousa en 1973, é unha avogada e política galega do PPdeG.

## Traxectoria 
Diplomada en Relacións Laborais pola Universidade de Santiago de Compostela. Foi elixida concelleira de Vilagarcía de Arousa en 1988. Foi asesora da Consellería de Asuntos Sociais (2001-2005). Nas autonómicas de 2005, 2009 e 2012 foi elixida deputada do PPdeG pola provincia de Pontevedra. Nas eleccións ao Parlamento de Galicia de 2016 volveu ser elixida deputada.

## Véxase tamén 
### Ligazóns externas 
* Ficha no Parlamento de Galicia
Oitava real

Unha **oitava real** e unha estrofa de oito versos hendecasílabos con rima alterna os seis primeiros e un pareado nos dous últimos (ABABABCC). A oitava real ten a súa orixe en Italia, e foi moi popular en España e Portugal nos séculos XVI e XVII. Ela foi muito utilizada por Camões

## Exemplo 
: As armas e os barões assinal**ados**,
: Que da ocidental praia Lusit**ana**,
: Por mares nunca de antes naveg**ados**,
: Passaram ainda além da Taprob**ana**,
: Em perigos e guerras esforç**ados**,
: Mais do que prometia a força hum**ana**,
: E entre gente remota edific**aram**
: Novo Reino, que tanto sublim**aram**;
:(Luís Vaz de Camões, Os Lusíadas, Canto Primeiro, 1-8)

## Referencias 
## Véxase tamén
### Bibliografía
Joseph Berg Esenwein, Mary Eleanor Roberts, *The art of versification*, The Home Correspondence School, Springfield, 1920
Juan Manuel Díaz Villoslada

**Juan Manuel Díaz Villoslada**, nado en Ourense en 1965, é un avogado e político galego de Sumar Galicia, anteriormente do PSdeG-PSOE.

## Traxectoria 
Licenciado en Dereito pola Universidade de Santiago de Compostela. Pertence ao Corpo Superior de Administración da Xunta de Galicia, e traballou na administración autonómica. Foi xerente da Universidade da Coruña (2012-2016).

Nas eleccións ao Parlamento de Galicia 2016 foi elixido deputado polo PSdeG-PSOE pola provincia da Coruña. Ocupou o posto número catro na candidatura liderada por Inés Rey nas eleccións municipais de 2019, tras as que formaría parte do goberno local como responsable de Urbanismo. Con todo, deixou o cargo en marzo de 2022 por discrepancias coa rexedora. En decembro de 2023 causou baixa no PSOE e incorporouse a Sumar Galicia. Foi de número 10 na lista de Sumar Galicia nas Eleccións ao Parlamento Europeo de 2024.

## Notas 
## Véxase tamén 
### Ligazóns externas 
* Ficha no Parlamento de Galicia
Constitución de Melfi

[miniatura|O [castelo de Melfi, onde foi redactada a Constitución.]]
miniatura|Estatua de Federeico II no Palacio Real de Nápoles.
A **Constitución de Melfi** (tamén coñecida como **Constitucións de Melfi** e como ***Liber augustalis***) constitúe unha, pero tamén das máis rendíbeis, das realizacións de Frederico II Hohenstaufen. Foi promulgada, para o Reino de Sicilia, o 1 de setembro de 1231, por este emperador do Sacro Imperio Romano Xermánico, que tamén foi rei de Sicilia, de Chipre e de Xerusalén, no castelo de Melfi (hoxe na provincia de Potenza, Basilicata), e recollida no *Liber augustalis*.

Trátase dunha serie de leis e normas que rexen a convivencia. Esta norma estivo vixente no Reino de Sicilia, así como no seu territorio dentro do Reino de Nápoles e no das Dúas Sicilias até o ano 1816.

Admirador de Augusto, Frederico II, coa axuda do seu chanceler Pierre des Vines, redactou un conxunto de leis chamado *Liber augustalis*. Este código promulgouse o 1 de setembro de 1231 no castelo de Melfi, na cidade de Melfi, polo que tomou o nome de "Constitucións de Melfi".

Este *Liber Augustalis* considérase tamén como a primeira colección de leis e regulamentos relacionados coa fabricación de medicamentos.

## Historia 
As Constitucións de Melfi son unha reforma dos *Assises de Capua* (Sesións de Capua) de 1220, que á súa vez reformaban as *Assises de Ariano* (Sesións de Ariano), dadas polo seu avó Roxerio II de Sicilia en 1140. Suponse que o emperador Frederico II foi el mesmo o autor das Constitucións, aínda que a influencia do arcebispo de Capua Giacommo Amalfitano foi notábel.

Inmediatamente foron reprobadas polo papa Gregorio IX porque supoñían unha lexislación exterior e contraria á Igrexa.

Esta Constitución, inspirada no dereito romano e no dereito canónico foi feita para racionalizar o funcionamento do Estado. Para iso, Frederico instaura unha centralización do Estado e unha simplificación dos procedementos xudiciaos. Por último, para fomentar o comercio, os impostos reducíronse.

## Véxase tamén 
### Outros artigos 
* Reino de Sicilia
* Roxerio II de Sicilia
* Frederico II Hohenstaufen
* Melfi

### Ligazóns externas 
* [*Liber constitutionen* federiciana](http://www.treccani.it/enciclopedia/liber-constitutionum_(Federiciana)/) en Treccani . Consultada o 25 de setembro de 2016.
* Federico II e il *Liber augustalis* en Treccani . Consultada o 25 de setembro de 2016.
Neil deGrasse Tyson

miniatura|dereita|Neil deGrasse en 2010.
**Neil deGrasse Tyson**, nado no Bronx o 5 de outubro de 1958, é un  astrofísico, escritor e divulgador científico estadounidense. En 2016 era o director do planetario Hayden no Centro Rose para a Terra e o Espazo, así como investigador asociado no departamento de Astrofísica do Museo Estadounidense de Historia Natural. Dende 2006 presenta o programa de televisión de corte educativo científico *NOVA ScienceNOW*, emitido pola canle pública Boston WGBH, membro de PBS.

## Véxase tamén 
### Ligazóns externas 
* Ficha de Neil deGrasse Tyson. 
* Biografía do personaxe na Sociedade Planetaria.
José Manuel Pérez Seco

**José Manuel Pérez Seco**, nado na Capela en 1969, é un delineante e político galego do PSdeG-PSOE.

## Traxectoria 
Delineante nas ramas de Industrial e Edificios e Obras. Traballou na empresa privada. Nas eleccións ao Parlamento de Galicia 2016 foi elixido deputado polo PSdeG-PSOE pola provincia da Coruña.

## Véxase tamén 
### Ligazóns externas 
* Ficha no Parlamento de Galicia
José Antonio Quiroga Díaz

**José Antonio Quiroga Díaz**, nado no Saviñao en 1960, é un profesor e político galego do PSdeG-PSOE.

## Traxectoria 
Licenciado en Xeografía e Historia. Foi profesor no IES Lama das Quendas de Chantada (1988-1998), director de EETT Terras do Saviñao (1993-1996), profesor e director do Colexio Dr. López Suárez (2000-2004), e despois director provincial SPEE-INEM da provincia de Lugo (2004-2011) e  do Ecomuseo de Arxeriz.

Foi concelleiro no Saviñao (1995-2015) polo PSdeG-PSOE, sendo o cabeza de lista da formación nese período. Posteriormente foi deputado no Parlamento de Galicia pola provincia de Lugo (2016-2018), así como Secretario de Organización do PSdeG (2017-2021). Dende 2018 é presidente da Confederación Hidrográfica do Miño-Sil.

## Notas 
## Véxase tamén 
### Ligazóns externas 
* Ficha  no Parlamento de Galicia.

* José Antonio Quiroga Díaz será el nuevo presidente de la Confederación Hidrográfica del Miño-Sil
Centwine de Wessex

**Centwine de Wessex**  foi rei de Wessex (676-685), fillo do rei Cynegils de Wessex.

## Traxectoria 
Probablemente non foi o único rei de Wessex, xa que puido guerrear con outros pretendentes durante o seu mandato. As Crónicas anglosaxoas din que Centwine se converteu en rei aproximadamente no ano 676 sucedendo a Aescwine de Wessex, co cal probabelmente conviviu.

En 682 Centwine quixo abrirse paso cara ao mar. Este é probabelmente o único feito que quedou reflectido historicamente do seu mandato. Dise que venceu en tres diferentes batallas. Sábese que profesaba a fe xermánica pagá aínda que posibelmente se converteu durante o seu reinado ao cristianismo. 
Parece ser que tivo dúas esposas e unha filla que parece identificarse cunha tal Dunna abadesa de Withington en Gloucestershire.

Centwine abdicou e fíxose monxe. Aldhelm escribiu que .

## Véxase tamén 
### Bibliografía 
* Campbell, James; Eric John & Patrick Wormald (1991). 
* Forester, Thomas (1854). 
* Higham, Nicholas J. (2002). 
* Hunter Blair, Peter (1966). 
* Keynes, Simon; Michael Lapidge (2004). 
* Kirby, D.P. (1992). 
* Lapidge, Michael (1999). 
* Stenton, Frank M. (1971). 
* Todd, Malcolm; Andrew Fleming (1987). 
* Whitelock, Dorothy (1968). 
*
Microsoft Minesweeper

**Minesweeper** é un  videoxogo de computador creado por Curt Johnson, orixinalmente para OS/2, e adaptado para Microsoft Windows por Robert Donner, ámbolos dous empregados de Microsoft naquela época. Estreado por primeira vez como parte do pack 1 de Microsoft Entertainment en 1990, foi incluído na versión de Windows 3.1 en 1992, substituíndo a Reversi dende Windows 3.0. Microsoft Minesweeper foi incluído nos seguintes lanzamento de Windows até Windows 8. Unha versión actualizada para Windows Vista e Windows 7 foi desenvolvida por Oberon Games. Outra versión actualizada foi desenvolvida para Windows 8 e Windows 10 por Arkadium. En Windows 8 e 10 non está dispoñible por defecto, pero está dispoñible en Windows Store.

## Notas 
## Véxase tamén 
### Ligazóns externas 
* Richard Kaye "Minesweeper is NP-complete!" 'Mathematical Intelligencer' (volume 22 number 2, pages 9--15). web.mat
Microsoft Spider Solitaire

***Spider Solitaire***, tamén coñecido como ***Microsoft Spider Solitaire*** é un videoxogo de cartas incluído en Microsoft Windows. É unha versión do xogo solitario Spider. No 2005, era o videoxogo máis xogado nos PCs de Windows, superando ó Microsoft Solitaire.

## Notas
Microsoft Solitaire

***Microsoft Solitaire*** é un videoxogo de cartas por ordenador para Microsoft Windows, baseado no xogo homónimo, tamén coñecido como Klondike. Microsoft incluíu o xogo como parte da liña de produtos de Windows dende Windows 3.0, comezando en 1990. O xogo foi desenvolvido en 1989 por Wes Cherry. A baralla de cartas foi deseñada pola pioneira de Macintosh Susan Kare.

## Notas
Parrulo castaño

O **parrulo castaño** (*Aythya nyroca*) é unha especie de ave anseriforme da familia Anatidae que habita en Europa, África e Asia. É un pato mergullador pequeno, estreito e de tons marróns, clasificado como especie case ameazada.

## Descrición 
esquerda|miniatura|A femia (esq.) e o macho (dta.) diferéncianse inmediatamente pola cor dos seus ollos, ademais da tonalidade da plumaxe.
esquerda|miniatura|Macho no Reino Unido.
O parrulo castaño mide entre 38 e 42&nbsp;cm de lonxitude, cunha envergadura alar de 63 a 67&nbsp;cm, e adoita pesar entre 400 e 700 g. A plumaxe do macho é principalmente de cor castaña avermellada escura, coa parte superior parda escura e a zona infracaudal de cor branca pura. Tamén son brancos a parte superior do seu ventre, a parte inferior das súas ás e unha lista que percorre a parte superior das súas plumas de voo, aínda que, salvo a cola, as súas partes brancas non adoitan quedar expostas excepto cando están en voo. Caracterízase polos seus ollos de iris esbrancuxado. O seu pico é negruzco verdoso, e as súas patas son verdosas.

A femia ten un patrón de plumaxe similar pero de tons pardos máis apagados, con manchas difusas nos flancos, ademais do centro do abdome e as coberteras inferiores da cola brancas como o macho. O seu pico é gris escuro e as patas son grises verdosas. A diferenza do macho, presenta os ollos castaños. Os xuvenís son de tons similares ás femias, pero coas partes inferiores moteadas e o branco do ventre e a cola máis sucio.

O parrulo castaño presenta unha voz infrecuente: o macho emite un son rasposo e a femia un gruñido áspero.

## Taxonomía e etimoloxía 
O parrulo castaño foi descrito cientificamente polo naturalista xermanoruso Johann Anton Güldenstädt en 1770, co nome de *Anas nyroca*. Posteriormente foi trasladado ao xénero *Aythya*, creado por Friedrich Boie en 1822.< É unha especie monotípica, é dicir, non se recoñecen subespecies diferenciadas.

A etimoloxía do nome do seu xénero, *Aythya*, procede da palabra grega αἴθυια (*aithuia*), unha ave mariña sen identificar citada por Aristóteles. En cambio, o seu nome específico, *nyroca*, procede do termo ruso nyrok aplicado a un tipo de pato. Aliméntase de sementes, plantas acuáticas e vexetación profunda, e complementa esta dieta con miñocas, moluscos, insectos e cágados.

### Reprodución 
miniatura|Ovo de parrulo castaño.
O retorno aos cuarteis de cría empeza a principios de marzo, aínda que a época de cría é de abril até agosto. O seu niño é unha acumulación de xuncos e outras plantas escondido xunto á beira ou sobre a vexetación flotante. A súa posta adoita ser de 6 a 12 ovos, de cor amarela crema con ton verdoso, e realízase entre maio e xuño. A incubación realizada só pola femia dura de 25 a 27 días. Os pitos tardan 55 ou 60 días en desenvolverse e adquirir o voo.

## Notas 
## Véxase tamén
Georgi Keçaari

**Georgi Avetisoviç Keçaari** (en ), nado en Nic en 1930, e finado na súa localidade natal en 2006, foi un escritor azerí en udi e azerí.

## Traxectoria 
Especializouse en estudos orientais na Universidade Estatal de Bakú. Tras graduarse volveu á súa localidade natal como mestre da escola. Durante moito tempo foi o responsable da sociedade cultural e educativa udi, Orayin.

## Obra 
Autor de varios libros e artigos sobre a lingua udi, é o pai da literatura moderna en udi logo dun tímido espertar na década de 1930, e mais é un dos creadores do novo alfabeto udi de base latina. Tamén axudou a establecer o programa de udi para a a escola primaria e a realización de textos para os alumnos.

## Obras 
* *Nana ochal*(1996), colección de traducións de traballos de diversos autores sobre a lingua udi
* *Orayin*&nbsp;(2001), colección de textos do folclore udi (contos, lendas, proverbios, brincadeiras) e obras de diversos autores.
* *Buruxmux*&nbsp;(2001) escolma de máis de 150 autores da literatura azerí traducidos ao udi e obra orixinal udi de Kechaari
* *Ocaq başında rəqs*(2002), colección de folclore udi (2002, en azerí)
* *Udinlərdə ənənəvi toy mərasimləri*, traballo etnográfico sobre as vodas udi (2003, en azerí)

## Notas
Cotentín

O **Cotentín** (en francés *Le Contentin*) é unha península francesa situada na rexión de Normandía e que se corresponde globalmente cos límites do antigo país normando do mesmo nome, na antigüidade chamado tamén *Pagus Constantiensis* (país de Coutances).

É unha parte do macizo Armoricano que se estende entre o estuario do río Vire e a baía do Monte Saint-Michel, no límite coa Bretaña.

A península do Cotentín forma parte do departamento da Mancha.
Pancho Casal

**Francisco Casal Vidal**, coñecido como **Pancho Casal**, nado na Coruña en 1955, é un enxeñeiro, produtor cinematográfico e político galego.

## Traxectoria 
Enxeñeiro Superior Eléctrico (1977) pola Universidade Pontificia Comillas. Traballou como enxeñeiro e produtor audiovisual. Foi director técnico de varias empresas e xefe de mantemento das centrais hidráulicas de Unión Fenosa. 

Director xeral e produtor executivo de Continental Produciones, realizou a produción de numerosos filmes como *Continental* (1989), *Inés de Portugal* (1996), *Frontera Sur* (1997), *Cando volvas ó meu lado* (1998), *Fisterra* (1998), *La rosa de piedra* (1999), *Sé quien eres* (1999), *Trece badaladas* (2002), *Os luns ó sol* (2002), *A vida que che espera* (2004), *Para que non me esquezas* (2005), *Abrígate* 2007), *A crise carnívora* (2007), *De profundis* (2007), *Agallas* (2009) ou *Eduardo Barreiros, o Henry Ford galego* (2011), entre outros, ademais de series como *Maridos e mulleres* ou *O Faro*. 

Membro de Podemos, nas eleccións ao Parlamento de Galicia 2016 foi elixido deputado por En Marea pola provincia da Coruña. En 2018 abandonou Podemos permanecendo como deputado independente de En Marea. Foi portavoz de En Marea na Comisión Parlamentaria de Industria, Enerxía, Comercio e Turismo e responsable da área de Benestar Animal. Nas eleccións ao Parlamento de Galicia de 2020 foi o candidato á Xunta de Galicia por Marea Galeguista, formación que non obtivo representación parlamentaria.

## Notas 
## Véxase tamén 
### Bibliografía 
* 

### Ligazóns externas 
* Ficha no Parlamento de Galicia
O cabaleiro da man no peito

***O cabaleiro da man no peito*** é un óleo sobre lenzo pintado contra o 1578 e 1580, a súa primeira etapa española.

A persoa retratada era de identidade descoñecida, mais hoxe considérase que é Juan de Silva y Ribera, III marqués de Montemayor e notario maior de Toledo, pero até hai especulábase que podía ser unha configuración de Miguel de Cervantes Saavedra.

## Notas
KTRK

A **KTRK** (*Compañía kirguiz de Televisión e Radio*; *Кыргыз Республикасынын Коомдук телерадиоберүү корпорациясы*) é o ente de televisión e radio público de Kirguizistán. Ten a súa sede na cidade de Bixkek. Opera cinco estacións de radio e catro canles de televisión. As emisións de radio comezaron no 1931 e as emisións de TV no 1958.

## Canles de TV
* KTRK 1 - xeral
* KTRK Musika - musical
* Balastán - infantil
* Madaniyat - 
* KTRK Sport - deportes

## Canles de Radio
* Radio kirguiz
* Birinchi
* Dostuk
* Min Kiyal

## Notas
Microsoft Mahjong

***Microsoft Mahjong*** (tamén chamado **Mahjong Titans** e **Taipei**) é un videoxogo de computador publicado por Microsoft. A versión titulada *Mahjong Titans* foi desenvolvida por Oberon Games e estaba incluída en Windows Vista e Windows 7 (agás as edicións Starter e Home Basic). Toma vantaxe da interface gráfica de usuario de Windows Vista, e inclúe características tales como conxunto de mosaicos e opcións de fondo. (En Windows Vista 5219, 5231 e 5259, o xogo era coñecido como *Shanghai Solitaire*.) O xogo non estivo incluído en Windows 8; porén, unha versión independente, desenvolvida por Arkadium e publicada por Microsoft Studios,

## Notas
A Monster Calls

***A Monster Calls*** é un filme español-estadounidense de fantasía dirixido por Juan Antonio Bayona, baseado na novela de 2011 *Un monstro vén a verme*, de Patrick Ness, quen tamén escribiu o guión. O filme está protagonizada por Lewis MacDougall, Liam Neeson, Felicity Jones, Sigourney Weaver, Toby Kebbell e Geraldine Chaplin. A estrea foi o 7 de outubro de 2016, por Focus Features.

## Sinopse 
Connor (Lewis MacDougall) é un rapaz de 12 anos que, tras a separación dos seus pais, se converte no home da casa e o encargado de levar as rendas do fogar. Coa súa nova nai (Felicity Jones) doente de cancro, o pequeno tentará superar todos os seus medos e fobias coa axuda dun monstro-teixo (dobrado na versión orixinal por Liam Neeson). Fantasía, contos de fadas e historias imaxinarias do pequeno veranse as caras non só coa realidade, senón coa súa fría e calculadora avoa (Sigourney Weaver). Con este novo traballo J.A. Bayona pecha unha triloxía sobre as relacións nai-fillo, que iniciou con *El orfanato* e continuou con *The Impossible*.

## Personaxes 
* Lewis MacDougall como Connor
* Liam Neeson como O Monstro 
* Felicity Jones como a Nai
* Sigourney Weaver como a Avoíña
* Toby Kebbell como o Pai
* Geraldine Chaplin
* James Melville como Harry
* Lily-Rose Aslandogdu como Lily
* Jennifer Lim como a Señorita Kwan
* Frida Palsson como a nai de Lily

## Produción 
O 5 de marzo de 2014, Focus Features comprou os dereitos cinematográficos do libro por 20 millóns de dólares. A película sería dirixida por Juan Antonio Bayona e escrita polo autor do libro, Patrick Ness. O 23 de abril de 2014 Felicity Jones uniuse ao filme para interpretar a nai do neno. O 8 de maio, Liam Neeson uniuse ao filme para interpretar o Monstro. O 18 de agosto, Sigourney Weaver uniuse para interpretar a avoa do neno. O 19 de agosto, Toby Kebbell tamén se uniu ao filme. O 3 de setembro, o autor Ness twiteou que Lewis MacDougall fora escollido para o papel principal do filme. O 30 de setembro Geraldine Chaplin uniuse ao elenco.

### Rodaxe 
A fotografía principal da película comezou o 30 de setembro de 2014, a rodaxe tivo lugar en España e Inglaterra. O 9 de outubro, a rodaxe comezou en Preston, Lancashire e Manchester

## Estrea 
O filme estreouse o 7 de outubro de 2016, por Focus Features.

## Notas 
## Véxase tamén 
### Ligazóns externas 
* Páxina oficial 
* 
* Ficha en RottenTomatoes
László Bíró

**László József Bíró**, nado o 29 de setembro de 1899, e finado o 24 de outubro de 1985, foi o inventor do moderno bolígrafo. Bíró naceu en Budapest (Hungría)

## Notas 
## Véxase tamén 
### Ligazóns externas 
* Breve biografía de Bíró pola Budapest Pocket Guide
* László Bíró na *Enciclopedia de Ciencias y Tecnologías en Argentina*.
Microsoft FreeCell

***Microsoft FreeCell*** é un  videoxogo de computador desenvolvido por Microsoft Windows, baseado no xogo de cartas homónimo.

## Desenvolvemento 
A primeira versión para computador foi creada por Paul Alfille en 1978 para o sistema PLATO. O desenvolvedor de Microsoft Jim Horne, que coñeceu o xogo polo sistema PLATO, deseñou unha versión con gráficos a cor para Windows. Foi incluído por vez primeira no Volume 2 de Microsoft Entertainment Pack. Foi posteriormente incluído en Win32s como unha aplicación.

## Notas
Microsoft Hearts

***Microsoft Hearts***, anteriormente coñecido como ***The Microsoft Hearts Network***, é un  videoxogo de computador incluído en Microsoft Windows, baseado no xogo de cartas homónimo. Foi introducido por vez primeira en Windows 3.1 en 1992, e dende entón foi incluído en cada versión de Windows até Windows 7.

## Notas
Dumb Ways to Die

***Dumb Ways to Die*** é unha campaña publicitaria para o servizo público australiano do  metro de Melbourne, Victoria, para promover a seguridade nas vías.  O vídeo da campaña fíxose viral a través dos medios sociais a comezos de novembro de 2012.

## Campaña 
### Videoxogo 
En maio de 2013, o Metro estreou un videoxogo "Dumb Ways to Die" como unha aplicación para dispositivos iOS. O xogo, desenvolvido por Julian Frost e Samuel Baird, convida ó xogador a evitar diferentes actividades perigosas que realizan as personaxes da campaña. Dentro da aplicación, os xogadores poden comprometerse a “non facer parvadas preto dos trens”. As actividades inclúen cousas como conseguir torradas cun garfo e amolar cun pau a un oso pardo.
Unha versión para Android foi estreada en setembro de 2013.

## Notas 
## Véxase tamén 
### Ligazóns externas 
* Páxina oficial
Bierg

**Bierg** (en luxemburgués: *Bierg*; en alemán: *Berg*) é unha vila e centro administrativo da comuna de Betzdorf, situada no distrito de Grevenmacher, no cantón de Grevenmacher. A vila dista a 20 quilómetros aprox. da Cidade de Luxemburgo.

O D'Schlass vu Bierg (Castelo de Bierg), tamén chamado Gemengenhaus, xa que non é un castelo, se non unha casa cunha torre, denominouse no ano 2003 Monumento Nacional do Luxemburgo.

Xusto ao carón da vila opera unha escola de verán da Cruz Vermella (Rout Kräiz) onde os nenos luxemburgueses poden xogar no verán.
## Notas
Sandra Vázquez Domínguez

**Sandra Vázquez Domínguez**, nada en Vilalba en 1986, é unha economista e política galega do PPdeG.

## Traxectoria 
Estudou Administración e Dirección de Empresas na Universidade de Santiago de Compostela. Traballou na banca. É concelleira en Vilalba e nas eleccións xerais de 2015 e 2016 foi elixida senadora por Lugo. Nas eleccións ao Parlamento de Galicia de 2016 e nas de 2020 foi elixida deputada.

## Véxase tamén 
### Outros artigos 
* Lista de senadores galegos desde a Transición
### Ligazóns externas 
* Ficha no Senado
Encarna Amigo

**María Encarnación Amigo Díaz**, nada nas Nogais en 1957, é unha médica e política galega do PPdeG.

## Traxectoria 
Estudou a carreira de medicina na Universidade de Santiago de Compostela, anos máis tarde fixo a súa especialidade de reumatoloxía no Hospital Universitario de Buenos Aires. Aprobou as oposicións para o servizo público de medicina e comezou a traballar no hospital Xeral Calde da cidade de Lugo, tras o peche deste hospital seguiu traballando no Hospital Universitario Lucus Augusti de Lugo. Foi presidenta da asociación galega de reumatoloxía, e segue sendo membro da sociedade española de reumatoloxía.

### Traxectoria política 
Nas eleccións municipais de 2011 foi elixida concelleira da cidade de Lugo polo Partido Popular, estivo un mandato como concelleira até 2016, cando se presentou para deputada autonómica no parlamento de Galicia e foi elixida.

## Véxase tamén 
### Ligazóns externas 
* Ficha no Parlamento de Galicia
Marta Rodríguez-Vispo

**Marta María Rodríguez-Vispo Rodríguez**, nada en Ourense en 1962, é unha farmacéutica e política galega do PPdeG.

## Traxectoria 
Licenciada en Farmacia pola Universidade de Santiago de Compostela e licenciada en Ciencia e Tecnoloxía dos Alimentos pola Universidade de Vigo. Foi subdirectora do Complexo Hospitalario de Ourense (2002-2005). Foi concelleira en Ourense (2007-2011). Nas eleccións autonómicas de 2009 presentouse polo PPdeG e foi deputada en 2011 en substitución de Rosendo Luis Fernández Fernández. Nas eleccións ao Parlamento de Galicia 2016 foi elixida deputada.

## Véxase tamén 
### Ligazóns externas 
* Ficha no Parlamento Galego
Daniel Asorey

**Daniel Asorey Vidal**, nado en Santiago de Compostela en 1970, é un escritor e profesor galego.
## Traxectoria 
Profesor no ensino medio de Lingua Galega e Literatura, ten publicado relatos e recensións e colaborado en libros de texto.

## Obra individual 
### Narrativa 
**Nordeste* (2016). Galaxia. 156 páxs. ISBN 978-84-9151-011-6.
**As mulleres da fin do mundo* (2019). Xerais. 248 páxs. ISBN 978-84-9121-497-7. ePbub: ISBN: 978-84-9121-498-4. Finalista do Premio Xerais de Novela. Novela de ficción que se pode clasificar como distopía.

### Poesía 
**Transmatria* (2019). Xerais. 72 páxs. ISBN 978-84-9121-477-9. ePub: ISBN 978-84-9121-666-7.
**Negras* (2022). Xerais. 80 páxs. ISBN 978-84-1110-051-9. ePub: ISBN 978-84-1110-057-1.

## Obra colectiva 
* *Muralla de Crescornio* (1989). Libro de relatos. I Certame de relato curto Asociación Cultural "Cidade Vella" Santiago de Compostela. Autores participantes: Daniel Asorey, Ramón Nicolás, Carlos Quiroga e Henrique Rabuñal. 
* "Soñar pedras con fútbol" *en De soños e memorias* (2003). Espiral Maior*. ISBN 84-95625-68-7*. Obra de autoría compartida cos relatos premiados na IX, X e XI edicións do Certame "Manuel Murguía" de narracións breves.
## Premios 
* I Certame de Relato Curto Cidade Vella, 1988.
* Premio de Narración Curta no I Certame Literario e de Investigación Terra de Melide, 2001. 
* Certame Manuel Murguía de narracións breves con *Soñar pedras con fútbol*, 2002. 
* Premio Narrativa Breve Repsol coa obra *Nordeste*, 2016..
* Finalista dos Premios da Crítica de Galicia e do Premio San Clemente, 2017.
* XXI Premio de poesía Johán Carballeira do Concello de Bueu coa obra *Transmatria*, 2018.
* II Premio de Relato Breve Nélida Piñón, 2018.
* XX Premio de poesía Miguel González Garcés da Deputación da Coruña no 2020 por *Contra natura*. Compartido con Lupe Gómez.
## Notas
Marta Nóvoa

**Marta Nóvoa Iglesias**, nada en San Cibrao das Viñas en 1980, é unha enxeñeira e política galega do Partido Popular de Galicia.
[miniatura|[Eleccións ao Parlamento de Galicia de 2020.]]
## Traxectoria 
Graduada en Enxeñería Industrial Mecánica. Foi concelleira polo PPdeG en San Cibrao das Viñas (2011-2016). Nas eleccións ao Parlamento de Galicia de 2016 foi elixida deputada.
Cristina Romero Fernández

**Cristina Isabel Romero Fernández**, nada en Ourense en 1965, é unha economista e política galega do PPdeG.

## Traxectoria 
Licenciada en Ciencias Económicas e Empresariais pola Universidade de Santiago de Compostela. Nas eleccións autonómicas de 2009 e 2012 foi elixida deputada. Nas eleccións ao Parlamento de Galicia 2016 volveu ser elixida deputada.

## Véxase tamén 
### Ligazóns externas 
* Ficha no Parlamento Galego
Plants vs. Zombies

***Plants vs. Zombies*** é un videoxogo desenvolvido e publicado orixinalmente por PopCap Games para Microsoft Windows e macOS. O xogo trata do dono dunha casa que emprega unha gran variedade de plantas para previr que un exército de zombis entre na súa casa e lle coman o cerebro. Foi estreado por vez primeira o 5 de maio de 2009, e estivo dispoñible en Steam o mesmo día. A versión para iOS foi estreada en febreiro de 2010, e tamén unha versión HD para o iPad. Unha versión estendida para Xbox Live Arcade que introduce novos modos de xogo foi estreada o 8 de setembro de 2010. PopCap estreou unha versión para Nintendo DS o 18 de xaneiro de 2011 con contido único para a plataforma. A versión para PlayStation 3 foi estreada en febreiro de 2011 ademais dun modo cooperativo para a versión Xbox 360. Unha versión de Android foi estreado o 31 de maio de 2011 en Amazon Appstore, mentres que se estreou ó mercado Android (hoxe Google Play) o 14 de decembro de 2011. O 16 de febreiro de 2012 foi estreada unha versión para BlackBerry PlayBook. Posteriormente, unha versión para o teléfono intelixente BlackBerry foi estreada en xaneiro de 2013 co lanzamento de BlackBerry 10. Por outra banda, ámbalas dúas versións orixinais do xogo, para Windows e Mac foron relanzadas con contido engadido para a versión *Game of the Year*. En xaneiro de 2015, foi estreada unha versión con publicidade para iOS.

Recibiu unha resposta positiva por parte da crítica e estivo nomeado a varios premios, e a súa banda sonora foi moi aclamada. A súa secuelal, ''Plants vs. Zombies 2: It's About Time',' foi estreada o 15 de agosto de 2013 para iOS.

## Notas 
## Véxase tamén 
### Ligazóns externas 
* Páxina oficial
Positano

**Positano** e unha comuna italiana de 3&nbsp;862 habitantes, que se atopa na rexión de Campania, á beira do golfo de Salerno, a uns 40 quilómetros de Nápoles. É, xunto con Ravello e Amalfi, o destino turístico máis importante da Costa Amalfitana.

## Véxase tamén 
### Ligazóns externas 
*Páxina oficial